Un bărbat care a vrut să-și omoare tatăl și fratele într-un accident cu mașina a fost condamnat definitiv. Individul a ajuns în spatele gratiilor pentru tentativă de omor.
Bărbatul care a vrut să-și omoare familia a fost condamnat definitiv
Incidentul cumplit a avut loc în urmă cu doi ani, în Râmnicu Vâlcea. Camerele de supraveghere de pe stradă au surprins atunci încercările repetate ale unui șofer băut de a-și lovi tatăl și fratele.
Agresorul a fost arestat preventiv la doar o zi după incident și trimis în judecată după trei săptămâni de anchetă.
Acum, judecătorii au decis ca bărbatul să-și ispășească pedeapsa de 5 ani și patru luni după gratii.
Pe de altă parte, și victimele au fost cercetate pentru tentativă de omor după ce l-au lovit la rândul lor pe agresor cu pumnii și picioarele. În caz de violență domestică, apelaţi numărul 0 800 500 333.